Haladék a termálvíz-hasznosítóknak
Idõt nyertek a termálvizet mezõgazdasági célokra hasznosító szervezetek: 2013-ig felmentést kaphatnak a visszasajtolás kötelezettsége alól.
A visszasajtolás kötelezettsége alóli felmentésrõl a parlamentben döntöttek. A törvénymódosításról tegnap Szentes legnagyobb kertészeti telepén, Szent Lászlón tartott sajtótájékoztatót Szirbik Imre. Szentes országgyûlési képviselõjének egyéni indítványát nemcsak a parlamenti többség, hanem három Csongrád megyei fideszes képviselõ – Farkas Sándor, Lázár János és Vincze László – is támogatta. Korábban is sikerült elfogadtatni egy hasonló javaslatot, de azt a köztársasági elnök megfontolásra visszaküldte.
A kompromisszumos megoldás lényege: a termálvíz mezõgazdasági hasznosítói elérhetik, hogy egyelõre ne kelljen visszasajtoló kutat létesíteniük. Azok kaphatnak 2013-ig felmentést, akik 2009. szeptember 30-áig vízjogi engedélyt szereztek, és ez év végéig kérvényt nyújtanak be a szakhatósághoz. Ott – figyelemmel a vízösszetételre – egyedileg döntenek a beadványokról. Szirbik Imre a tájékoztatón elmondta, utánanézett, és kiderült, a sokszor citált uniós irányelvek nem írnak elõ kötelezõ visszasajtolást, épp ellenkezõleg: nem mindegy, hol és milyen víznek létesítenek ilyet.
– Felfoghatatlan lobbiérdekek dolgoztak a kezdeményezésünk ellen – mondta Csikai Miklós, az Árpád Agrár Zrt. vezérigazgatója. Lapunknak kifejtette, ha nem változtatnak a kötelezettségen, a mostani technológia szerint az Árpádnál 10 visszasajtolót kellene fúratni, darabját 300 millió forintért.
Szentes